Colleen Ballinger

Colleen Mae Ballinger (født 21. november 1986) er en amerikansk komiker og skuespiller. Ballinger ble først kjent da en av hennes YouTube-videoer der hun spiller Miranda Sings gikk viralt. Etter det har hun blitt en av Youtubes aller største stjerner, gjort mange live-show og i 2016 fikk hun sin egen serie på Netflix, Haters Back Off.

 Oppvekst 
Ballinger vokste opp i Santa Barbara. Hun er datter av Gwen og Tim Ballinger, og har tre søsken; Rachel, Chris og Trent. Hun gikk på San Marcos High School og ble uteksaminert fra Azusa Pacific University i 2008. I to år jobbet hun som skuespiller/sangerinne på scenen i Disney Land i California, i tillegg til å gi private sang- og pianotimer til barn. I 2008 begynte hun å legge ut videoer av sitt alter ego «Miranda» på YouTube.

 Miranda Sings 

I et intervju med The Times i London ble hun spurt om hvorfor hun bestemte seg for å lage rollefiguren. «There were a lot of cocky girls who thought they were really talented, and they weren't. They were so rude and snotty, it drove me nuts. Then I saw all these girls trying to make a career out of putting videos on YouTube ... clueless to the fact that they were terrible. The characters were so ridiculous, I wanted to make one of my own.»

«Miranda»-figuren begynte som en spøk mellom henne og hennes venninner.

I tillegg til Miranda-kanalen driver hun Youtube-kanal «Colleen Ballinger», der hun legger ut alt fra sangvideoer til vlogger der hun filmer hverdagslivet sitt, og videoer der hun samarbeider med vennene sine. På den kanalen har hun 8,78 millioner abonnenter.

 Broadway 
Ballinger har også hatt engasjementer på Broadway. Blant annet har hun spilt rollefiguren Lynds Bird Johnson i stykket First Kids, og rollefiguren Circe i Odyssey, The Epic Musical. Hun har også medvirket på to musikkalbum. I 2010 sang hun på More With Every Line, av låtskriver Tim Prottey-Jones, og i 2011 sang hun på albumet Self Taught, Still Learning som ble utgitt av Chris Passey. På det sistnevnte albumet sang hun sanger både som Miranda og som seg selv. Miranda har også sunget i AVbytes sang «How to get a Boyfriend», skrevet av Antonius Nazareth. En musikkvideo kalt «How to get a Boyfriend THE MUSICAL feat. MirandaSings» ble lastet opp på YouTube 29. juli 2013.

 Referanser 

 Eksterne lenker 




Kategori:Youtubere fra USA